তিনি বলেন, আমি আগে স্থানীয় সরকারের জনপ্রতিনিধি ছিলাম। এলাকার মানুষের সঙ্গে আমার নিবিড় সম্পর্ক। দল আমাকে মনোনয়ন দিলে অবশ্যই বিজয়ী হব। জেলা বিএনপির সিনিয়র সহসভাপতি ছাইদুল হক ছাদুও মনোনয়ন প্রত্যাশায় তৎপর রয়েছেন। এ কারণে তিনি নিয়মিত গণসংযোগ করছেন। তিনি ২০০৪ সালে পৌরসভার নির্বাচনে দলীয় মনোনয়ন পেয়েছিলেন। ছাদু কেন্দ্রীয় যুবদলের সদস্য, জেলা বিএনপির সাংগঠনিক সম্পাদক, শহর বিএনপির নির্বাচিত সভাপতি হিসেবে দীর্ঘদিন দায়িত্ব পালন করেছেন।